Document ID: 31999R1471

31999R1471
L 170/18
SLUŽBENI LIST EUROPSKE UNIJE
UREDBA KOMISIJE (EZ) br. 1471/1999
od 5. srpnja 1999.
o izmjeni Uredbe (EZ) br. 347/96 o uspostavi sustava brzog izvješćivanja o puštanju lososa u slobodni promet u Europskoj zajednici
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 3759/92 od 17. prosinca 1992. o zajedničkom uređenju tržišta proizvodima ribarstva i akvakulture (1), kako je zadnje izmijenjena Uredbom (EZ) br. 3318/94 (2), a posebno njezin članak 30.,
(1)
Budući da je Uredbom (EZ) br. 347/96 (3) Komisija uspostavila sustav brzog izvješćivanja o uvjetima uvoza lososa radi poremećaja na tržištu i uvođenja privremene najniže cijene;
(2)
Budući da su nakon okončanja antidampinških i antisubvencijskog ispitivanja Uredbom Vijeća (EZ) br. 772/1999 (4), kako je zadnje izmijenjena Uredbom (EZ) br. 1003/1999 (5), uvedene konačne antidampinške i kompenzacijske pristojbe i učinkovita najmanja cijena za losos pri uvozu uzgojenog atlantskog lososa podrijetlom iz Norveške; budući da se te pristojbe ne primjenjuju na atlantski divlji losos koji potpada pod iste oznake KN;
(3)
Budući da se pristojbe ne primjenjuju na uvoz uzgojenog atlantskog lososa koji su izvezla poduzeća navedena u Prilogu Uredbi (EZ) br. 772/1999., a koja su poduzeća izuzeta od pristojbi radi toga što su ponudila preuzimanje obveze u vezi cijene, koje je Komisija prihvatila Odlukom 97/634/EZ-a (6) kako je zadnje izmijenjena Uredbom (EZ) br. 929/1999 (7);
(4)
Budući da kako bi se poboljšala korisnost informacija poslanih putem sustava brzog izvješćivanja i omogućavanja praćenja poduzeća i antidampinških i antisubvencijskih pristojbi, izmjenom Uredbe (EZ) br. 347/96 treba još dodatno raščlaniti podatke koji se odnose na uvoz lososa po vrsti i pripremi i po izvoznim trgovačkim društvima u slučaju Norveške;
(5)
Budući da je popis obveza više puta mijenjan zbog kršenja, otkazivanja ili preuzimanja novih obveza; budući da se slične izmjene očekuju i u budućnosti;
(6)
Budući da je sada na raspolaganju tehnologija koja omogućuje slanje računalno obrađenih podataka elektroničkom poštom i stoga tu vrstu prijenosa treba konačno uvesti i definirati format poruka; budući da bi u tu svrhu trebalo izmijeniti Uredbu (EZ) br. 347/96;
(7)
Budući da su mjere predviđene u ovoj Uredbi u skladu s mišljenjem Upravljačkog odbora za proizvode ribarstva,
DONIJELA JE OVU UREDBU:
Članak 1.
Uredba (EZ) br. 347/96 mijenja se kako slijedi:
1.
U članku 1. stavku 1. dodaje se treća rečenica, kako slijedi:
„Za popis norveških trgovačkih društava koja ispunjavaju određene obveze u skladu s Uredbom Vijeća (EZ) br. 772/1999 (8), treba navesti dodatne informacije o robi puštenoj u slobodni promet u obliku oznake TARIC ili dodatne oznake TARIC, kako je navedeno u Prilogu, iz kojih je vidljiv uvoz po pripremi za svako trgovačko društvo s preuzetom obvezom.
(8) SL L 101, 16.4.1999., str. 1.”" 						
2.
U članku 1. stavku 2. druga rečenica zamjenjuje se sljedećim:
„Obavijest se šalje Komisiji elektroničkom poštom u obliku navedenom u Prilogu II.”;
3.
Prilog se zamjenjuje Prilogom ovoj Uredbi.
Članak 2.
Ova Uredba stupa na snagu sedmog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 5. srpnja 1999.

Labels: 12
3
6